Aprendre les dansaes al carrer
23 gener 2018

## Aprendre les dansaes al carrer23 gener 2018Última actualització: 14 juliol 2025

![](../gestion/img/Dansaes-al-Carrer.jpg)  
  

Gandia, 23 de gener de 2018.- El **regidor de Cultura, Tradicions i Festes,  Joan Muñoz**, acompanyat de **Maria Quintanilla i Maria Rodríguez, ambdues representants del Grup de Danses Roda i Volta de Gandia**,  han presentat aquest matí en roda de premsa una nova iniciativa cultural que consisteix a traure al carrer les diferents “dansaes” i música tradicional valenciana. L’objectiu és promocionar, motivar i incentivar la ciutadania i els visitants a participar en els balls per a despertar l'interès a aprendre i gaudir de la nostra cultura local i tradicional valenciana.

Així, tots els darrers dissabtes de cada mes es celebrarà l’activitat, oberta al públic, d’11.30 a 13 h, a la plaça dels Colomets. La iniciativa és del Grup de Danses Roda i Volta, que ve relaitzant activitats similars des de fa cinc anys, en col·laboració amb el Departament de Cultura. També hi participaran els grups de danses Brials i Posstisses i dels Centres de Convivència de Roís de Corella i Corea. 

  
Finalment, s’ha convidat la gent a participar d’aquesta iniciativa oberta, que enganxa, representarà un nou atractiu per a la ciutat, i que va acompanyada de música en directe de dolçaina i tabalet.